ผู้ตรวจราชการกระทรวงมหาดไทยติดตามตรวจราชการจังหวัดสุโขทัย

วันที่ ๒๒ มกราคม ๒๕๖๓ เวลา ๑๔.๐๐ น. ณ ห้องประชุมศรีนคร ชั้น ๓ ศาลากลางจังหวัดสุโขทัย นายกฤษณ์ คงเมือง ผู้ตรวจราชการกระทรวงมหาดไทย เป็นประธานการประชุมตรวจราชการของผู้ตรวจราชการกระทรวงมหาดไทย เพื่อรับฟังการชี้แจงของหน่วยงานต่างๆ แนวทางการขับเคลื่อนการปฏิบัติงานของชุดปฏิบัติการจิตอาสาภัยพิบัติ ผลความคืบหน้าโครงการสัตว์ปลอดโรค คนปลอดภัย จากโรคภัยพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์อัครราชกุมารี กรมพระศรีสวางควัฒน วรขัติยราชนารี การจัดกิจกรรมเพื่อส่งเสริมการท่องเที่ยวและกระตุ้นเศรษฐกิจตามนโยบายของนายกรัฐมนตรีในระดับจังหวัด การติดตามเร่งรัดการใช้จ่ายงบประมาณ การป้องกันและแก้ไขปัญหาภัยแล้ง และโครงการเพิ่มทักษะด้านอาชีพแก่นักเรียนครอบครัวยากขนที่ไม่ได้เรียนต่อหลังจากจบการศึกษาภาคบังคับ โดยนายสุชาติ ทีคะสุข รองผู้ว่าราชการจังหวัดสุโขทัย และส่วนราชการที่เกี่ยวข้องเข้าร่วม